**இலலிதா ஐயர்** (*Lalita Iyer*) என்பவர் இந்தியாவின் மும்பையில் உள்ள ஒரு எழுத்தாளர், பத்திரிகையாளர் மற்றும் கட்டுரையாளர் ஆவார். *நான் கர்ப்பமாக இருக்கிறேன், டெர்மினலில் இல்லை, யூ இடியட்,* *தி ஹோல் ஷெபாங்: பெண்ணாக இருப்பதன் ஸ்டிக்கி பிட்ஸ்*, மற்றும் *ஸ்ரீதேவி: இதயங்களின் ராணி* உட்படப் பல புத்தகங்களை எழுதியுள்ளார். இவர் குழந்தைகள் இலக்கியங்களையும் எழுதியுள்ளார். இலலிதா *சிக்விட்* மற்றும் *மம்மிகோலைட்லி* வலைப்பதிவுகளின் ஆசிரியர் ஆவார்.

இளமையும் கல்வியும்
------------------

இலலிதா மும்பையில் உள்ள வேதி தொழில்நுட்ப நிறுவனத்தில் மருத்துவம் மற்றும் இயற்கைப் பொருட்களில் முதுநிலை மருந்தியல் பட்டம் பெற்றார். 2019-ல், டாட்டா சமூக அறிவியல் கழகத்தில் நடன இயக்க சிகிச்சையில் முதுகலை பட்டயப் படிப்பினை முடித்தார்.

தொழில்
------

இலலிதா ஐயர் ஒரு மருந்தாளுநராகத் தனது வாழ்க்கையைத் தொடங்கினார். *இந்தியன் எக்ஸ்பிரஸ்* பத்திரிகையில் ஒரு கட்டுரையாளராகப் பெற்றோரைப் பற்றி எழுதினார். *ஹிந்துஸ்தான் டைம்ஸில்* துணை ஆசிரியராகப் பணிபுரிந்தார். *பிலிம்பேர்* பத்திரிகையின் நிர்வாக ஆசிரியராகப் பணியாற்றியதும் இவர் ஒரு பத்திரிகையாளராக பணியாற்றியதில் அடங்கும். இவர் இரண்டு வலைப்பதிவுகளில் எழுதியுள்ளார். *சிக்விட்* *ஹிந்துஸ்தான் டைம்ஸில்* ஒரு பத்தியாகத் தொடங்கியது. *மம்மிகோலைட்லி (Mommygolightly)* என்பது தாய்மையுடன் தொடர்புடையது. புனேயில் உள்ள சஹ்யாத்ரி பள்ளியிலும், மும்பையில் உள்ள அக்ஷரா பள்ளியிலும் கல்வியாளராக இருந்துள்ளார்.

இலலிதாவின் முதல் புத்தகம், *நான் கர்ப்பமாக இருக்கிறேன், நோயில்லாமல் இருக்கிறேன், யூ இடியட்!* என்பதாகும் இது 2013-ல் வெளியாகியது. தி கோல் சீபேங்:சிடுக்கி பிட்சு ஆப் பீயிங் அ வுமன் (*The Whole Shebang: Sticky Bits of Being a Woman*) என்பது 2017-ல் வெளியான, இவரது தனிப்பட்ட அனுபவத்தின் அடிப்படையில் ஆலோசனைகளை வழங்கும் நூலாகும். ஸ்ரீதேவியின் வாழ்க்கை வரலாறு, *ஸ்ரீதேவி: இதயங்களின் ராணி என்ற* தலைப்பில், 2018-ல் வெளியிடப்பட்டது. இலலிதா குழந்தைகளுக்காக இரண்டு புத்தகங்களையும் எழுதியுள்ளார். இவை: *தி பாய் ஹூ ஸ்வாலோடு எ நெயில் அண்ட் அதர் ஸ்டோரிஸ்* (2016) மற்றும் *தத்தாஸ் பூசணிக்காய்* (2020).

2018ஆம் ஆண்டில், மஜ்லிஸ் சட்ட மையத்தின் சமூக ஊடகங்களில் *ஹேப்பி அன்மேரிடு* ("Happily Unmarried") விழிப்புணர்வு பிரச்சாரத்திற்காக இவர் ஒரு இடுகையை எழுதினார். இது இவரது தொழில், குலாவுதல், திருமணம் மற்றும் ஒற்றை தாய்மை பற்றிய கண்ணோட்டத்தை விவரிக்கிறது.

மேற்கோள்கள்
-----------

1. ↑  Snigdha (7 August 2019). "I Now Know That My Body Never Lies: Lalita Iyer On Dance Movement Therapy". *SheThePeople*. .
2. 1 2  Punj, Deepshikha (12 July 2013). "Overrated, life-changing: Getting pregnant and getting real". *The New Indian Express*. .
3. ↑  "Lalita Iyer". *தி இந்து*. 4 February 2013. .
4. 1 2  Mohan, Shriya (26 August 2013). "Baby on board!". *The Hindustan Times*. .
5. ↑  Kala, Leher (14 September 2013). "The Trimester Trap". *The Indian Express*. .
6. ↑  Vachharajani, Bijal (24 February 2016). "What’s in your tiffin?". *The Hindu*. .
7. ↑  Motiani, Priya (2016-08-01). "Mommy-Go-Lightly Founder Lalita Iyer Shares With JWB Her Mommy-Go-Crazy Moment" (in en-US). *Jaipur Women Blog - Stories of Indian Women*. .
8. ↑  "Lalita Iyer". *Neev Literature Festival*. 17 October 2022 அன்று பார்க்கப்பட்டது.
9. ↑  K. Sabah (28 October 2017). "‘The Whole Shebang’ review: A light read that repackages age-old stories". *ThePrint*. .
10. ↑  "When Sridevi called her smash hit film Himmatwala ‘bad luck’". *இந்தியன் எக்சுபிரசு*. Press Trust of India. 22 October 2018. .
11. ↑  Chaudhuri, Zinnia Ray (October 21, 2018). "‘Happily unmarried’: An online project reminds Indian women to celebrate singlehood". *Scroll.in*. .